Metropolitan-linjen

Metropolitan-linjen er en av linjene i Londons undergrunnsbane. Den første delen av linjen ble åpnet 10. januar 1863, og er verdens eldste metrolinje.

Linjebeskrivelse
Linjen fungerer som et pendlertog til og fra forstedene.  Ute i forstedene deler den seg i flere grener mot Amersham, Chesham, Watford og Uxbridge.

Endestasjonen for de fleste togene inne i London er Baker Street, hvor den betjener fire plattformer.  Noen tog går også videre forbi endestasjonen, på skinnegangen til Circle-linjen til Aldgate.

En rekke ruter fungerer som hurtigtog til de store stasjonene, og stopper ikke ved de små.

Linjen går parallelt med Jubilee-linjen mellom Finchley Road og Wembley Park, men stopper ikke på noen av stasjonene langs denne strekningen.

Deler av den opprinnelige Metropolitan-linjen har blitt utskilt som egne linjer, Hammersmith & City-linjen og East London-linjen. Den har også blitt kraftig utvidet nordover, hvor den kjører i dagen. På strekningen fra det sentrale London til Amersham deler den store deler av traseen med jernbanenettverket.

Linjen har hatt stor betydning for utbyggingen av boligområdene den betjener i det nordvestre London. Begrepet «Metroland» oppstod rundt 1915, da jernbaneselskapet som bygde linjen (Metropolitan Railway) startet målrettede kampanjer for boligkjøp i regionen. Etter dette har områdene rundt linjen blitt uformelt kjent under dette begrepet.


Togmateriell
Linjen betjenes i sin helhet av "S-stock", dette er den nyeste togtypen på undergrunnen. Varianten som brukes på Metropolitan-linjen er S8, med åtte i stedet for syv vogner. Toget er 133,7 meter langt, og har en totalkapasitet på 1003 passasjerer hvorav 306 sitteplasser. På Metropolitan-linjen er det en blanding av seter som står langs og på tvers av togets lengderetning. Leddene mellom vognene tillater passasjerer å gå mellom vognene.

S-stock togene erstattet A-stock togene som da var den eldste togtypen i bruk. De gamle togene var tilpasset lengre turer med baggasjehyller og flere sitteplasser som alle stod på tvers av lengderetningen. De nye S-stock togene har imidlertid mer kapasitet totalt sett, og hyppigere avganger kom med togtypebyttet.

Kart

Stasjoner

Fra nord til sør
Amersham-grenen
 Amersham
 Chesham
 Chalfont & Latimer
 Chorleywood
 Rickmansworth
 Watford
 Croxley
 Moor Park
 Northwood
 Northwood Hills
 Pinner
 North HarrowUxbridge-grenen
 Uxbridge
 Hillingdon
 Ickenham
 Ruislip
 Ruislip Manor
 Eastcote
 Rayners Lane
 West HarrowFellesstrekning
 Harrow-on-the-Hill
 Northwick Park
 Preston Road
 Wembley Park
 Finchley Road
 Baker Street
 Great Portland Street
 Euston Square
 King's Cross St. Pancras
 Farringdon
 Barbican
 Moorgate
 Liverpool Street
 Aldgate

Se også
Liste over stasjoner på London Underground

Kategori:Linjer i Londons undergrunnsbane
Kategori:Jernbanestrekninger åpnet i 1863
Kategori:1863 i England